Demokraten

:*[[Arbeideren (Hamar)|Demokraten]] er også en tidligere avis i Hedmark.*

*** Demokraten *** var en avis som ble utgitt i Fredrikstad i Østfold.

## Historie
Avisa kom ut første gang 22. mars 1906 som *Smaalenenes Social-Demokrat*. Stiftelsesdatoen for selskapet var imidlertid 18. juni 1906. Avisa var fra starten av en partiavis for Arbeiderpartiet i Østfold og kom ut tre ganger ukentlig, før den ble dagsavis i 1908. Avisa hadde egne redaksjoner i Halden og Sarpsborg.

Etter partisplittelsen i Arbeiderpartiet i 1921 valgte avisa å støtte utbryterne i det nye sosialdemokratiske partiet. Etter partisamlingen i 1927 brøt det ut strid om hvilke aviser som skulle fortsette som partiaviser i fylket. Mange mente at én avis rent økonomisk ville være det beste. Det endte med at *Smaalenenes Social-Demokrat* fortsatte som Arbeiderpartiavis i Fredrikstad. Østfold Arbeiderblad i Sarpsborg, som hadde støttet Arbeiderpartiet under splittelsen, fortsatte sin virksomhet. I Halden ble det opprettet en ny avis. Avisstriden ble forøvrig brakt helt til topps i Arbeiderpartiet før den fant sin løsning.

I motsetning til andre Arbeiderpartiaviser ble avisa ikke stanset under 2. verdenskrig.

Men avisa fikk nytt navn 3. oktober 1940 som en følge av den nye tiden der politiske avisnavn skulle bort. Avisa ble hetende Folden, men 17. mai 1943 ble den tvangssammenslått med høyreavisa Fredriksstad Blad og ble til «Fredrikstad Blad og Folden», som fikk tvangsinnsatt NS-redaktør.

I fredsdagene i 1945 utgav fredrikstadavisene Fredrikstad-Pressen fra 9. mai til 2. juni før avisene var på gata igjen med sine egne navn den 4. juni. Dog hadde Folden byttet navn til *Demokraten*, som i 1972 ble utvidet til *Fredrikstad-avisa Demokraten*.

Etter andre verdenskrig var Demokraten alltid nr. 2-avis. På 1970-tallet klarte imidlertid avisa å ta litt inn på forspranget under ledelse av redaktør Charlie Jansson.

Mot slutten på 1980-tallet mistet avisa igjen opplag i forhold til konkurrenten.

I 1997 kom avisa ut med søndagsavis. I 2001 bestemte A-pressen at nummer to-avisene i fylket, Demokraten og Moss Dagblad, skulle redusere bemanningen og gå over til å komme ut tre ganger i uka. Samtidig ble søndagsavisa kuttet ut. Demokraten fikk etter dette et kortvarig opplagsmessig oppsving, og avisa opplevde å være blant de ti avisene som økte opplaget mest i 2001.

I 2010 fikk Demokraten redusert opplaget med hele 1&nbsp;058 og hadde med det et totalopplag på 7&nbsp;187. Fredriksstad Blad var dermed omtrent tre ganger så stor som konkurrenten.

I 2012 solgte A-pressen *Demokraten* til *[[Agderposten]]* (90 %) og Tanke Media (10 %), som en følge av A-pressens oppkjøp av Edda Media. Konkurransetilsynet stilte salg av *Demokraten* som en forutsetning for å godkjenne oppkjøpet.
I uke 3 2023 reduserte Demokraten antall papirutgaver i uken fra tre til én. Demokraten kom med sin siste papirutgave lørdag 28. oktober 2023. Ifølge Fredriksstad Blad hadde avisen da under 1000 abonnenter. 1. januar 2019 ble Demokraten overtatt av Mentor Medier AS. Avisen ble da en sonet utgave av Dagsavisen.

## Opplag
Bekreftede netto opplagstall fra Mediebedriftenes Landsforening:

## Ansvarlig redaktør
De ansvarlige redaktørene for *Smaalenenes Social-Demokrat* (1906–1940), *Folden* (1940–1943), *Fredrikstad Blad og Folden* (1943–1945), *Demokraten* (1945–1972), *Fredrikstad-avisa Demokraten* (1972-2019) og Dagsavisen Demokraten (2019-d.d).

*Eirik Hoff Lysholm, sjefredaktør og Henriette Ydse Krogstad, redaktør (lokalt) 2019-d.d.
* Tomm Pentz Pedersen 2005-2019.
* Espen Normann 2001-2005
* Helge Solheim 2000-2001
* Guttorm Lyshagen 1998-2000
* Henry Arne Hansen 1995-1998
* Ole Arvesen 1993-1995
* Jens Olav Simensen 1990-1993
* Olav Begby 1985-1990
* Charlie Jansson 1972-1985
* Erling B. Kvaale 1949-1972
* Jørgen Hustad 1945-1949
* Arne Jerdem 1943-1945
* Petter Moe Johansen 1911-1943
* Christian Hilt 1910-1911
* Bjørn Evje 1910
* Andreas Hansen 1908-1910
* Johan Falkberget 1908
* Andreas Hansen, Olav Kringen og Knut Olai Thornæs 1906-1908

## Referanser





## Eksterne lenker
* Demokraten 
* Slåsskjempene (100 årsmarkering) (Fredrikstad Blad 17. juni 2006)